**RĪGAS BRĪVOSTAS PĀRVALDE**

**Kalpaka bulv. 12, Rīga, Latvija, LV-1010, telefons: +37167030800, fakss: +37167030835, e-pasts: info@rop.lv www.rop.lv**

**Projektā “Vēja tehnoloģiju ražošanas attīstībai nepieciešamās ostas un loģistikas infrastruktūras izveide Kundziņsalā” paredzēto darbību Kundziņsalas attīstāmajā teritorijā sākotnējais ietekmes uz vidi izvērtējums**

1. **Vispārīgā informācija**

|  |  |
| --- | --- |
| **Pasūtītājs** | Rīgas brīvostas pārvalde, NMR kods: 90000512408, Kalpaka bulvāris 12, Rīga, LV-1010, tālr. 67030800, e-pasts: info@rop.lv |
| **Pasūtītāja kontaktpersona** | Artūrs Zandersons  e-pasts: arturs.zandersons@rop.lv  tālr. +371 26478851 |
| **Projekts** | Vēja tehnoloģiju ražošanas attīstībai nepieciešamās ostas un loģistikas infrastruktūras izveide Kundziņsalā |

1. **Informācija par projektu**

**Projekta mērķis** ir stiprināt Eiropas Savienības piegāžu ķēdes kritiski svarīgo jūras vēju tehnoloģiju ražošanas attīstību, lai piesaistītu jūras vēju un sauszemes vēju tehnoloģiju un to komponenšu ražotājus, izveidojot zaļo industriālo teritoriju Kundziņsalā, ļaujot tajā komersantiem izvietot ražotnes vēja enerģijas tehnoloģiju komponenšu ražošanai.

**Projekta ietvaros plānotā attīstība**: Projekta ietvaros attīstot ostas teritoriju un nodrošinot izbūvētās teritorijas iznomāšanu vēja enerģijas tehnoloģiju komponenšu ražojošiem uzņēmumiem, provizoriski tiks nodrošināts eksports 160 milj. eiro apmērā, radītas 650 darba vietas un ik gadu nodrošināta nodokļu nomaksa vismaz 7,8 milj. eiro apmērā.

**Projekta aktivitātes (RBP realizē):** Projekta attīstība aptver projekta teritoriju vairāk nekā 30 ha platībā un šādu aktivitāšu realizāciju Rīgas brīvostā:

Teritorijas sagatavošanas darbi (teritorijas plānošana, izmaiņas esošajos zemju nomas līgumos u.c.),

Augstas nestspējas (līdz 60 t/m2) dziļjūras piestātnes būvniecība ar garumu līdz 290 m un līdz 13.5 m dziļumu,

Augstas nestspējas (līdz 60 t/m2) Ro-Ro rampas būvniecību ar līdz 60x50 m platību,

Augstas (līdz 60 t/m2) un vidējas (līdz 25t/m2) nestspējas kravu loģistikas un transportēšanas laukumu izveide,

Ceļu un dzelzceļa infrastruktūras rekonstrukcija un izbūve ar kopgarumu līdz 2,3km,

Ūdensvada infrastruktūras izbūve,

Jauna elektrības pieslēguma un apakšstacijas izbūve.

**Projekta teritorijā plānotā attīstība** **(piesaistītie komersanti realizē):**

Plānots attīstīt teritoriju Kundziņsalas ziemeļu daļā (skat. Attēlu Nr.1) ~ 90ha platībā. Teritorijā Nr.4. tiks realizētas RBP aktivitātes (piestātne un kravu loģistikas laukumi), savukārt teritorijas Nr. 1, 2 un 3 plānots iznomāt komersantiem, kuri šajās teritorijās izveidos atjaunojamo energoresursu ražotnes priekš jūras vēja turbīnu lāpstu (blades), gondolu (nacelles) un torņu (towers) ražošanas.

*Attēls Nr.1. attīstāmā teritorija*

**A map of land with numbers and a river

AI-generated content may be incorrect.**

Pēc RBP pasūtījuma ir izstrādāti vairāki Kundziņsalas ziemeļu daļas attīstības scenāriji. Attēlā nr.2. apkopota kopējā teritorijas attīstības vīzija, iekļaujot visus iespējamos teritorijas attīstības scenārijus. Teritorija Nr.1 - vēja turbīnu torņu ražotne, teritorija Nr.2 – vēja turbīnu gondolu ražotne, teritorija Nr. 6 – vēja turbīnu spārnu ražotne.

*Attēls Nr.2. teritorijas attīstības scenāriju apkopojums*

**A aerial view of a building

AI-generated content may be incorrect.**

Detalizēti ražotņu paramteri un ražošanas tehnoloģiju apraksti pievienoti šī darba uzdevuma pielikumā Nr.3.

**Projekta kopējās attiecināmās izmaksas** ir 85 534 922 euro, tai skaitā Eiropas Reģionālās attīstības fonda finansējums – 54 884 514 euro, valsts budžeta līdzfinansējums – 9 685 503 euro un privātais attiecināmais finansējums - 20 964 905 euro.

**Projekta realizācijas termiņš** 2025.gada 30.janvāris – 2029.gada 31.decembris

**Projekta ietvaros līdz 2029. gada 31. decembrim sasniedzami šādi rādītāji:**

**Iznākuma rādītāji:**

1) atbalstītie komersanti, kas galvenokārt saistīti ar ienesīgām investīcijām tīrās tehnoloģijās (vēju enerģijas tehnoloģiju komponenšu ražošanas jomā), kas atbilst STEP regulas tvērumam – 2;

2) nefinansiālu atbalstu saņēmušie komersanti - 2.

Rezultāta rādītāji:

1) radīta infrastruktūra tīro tehnoloģiju (vēju enerģijas tehnoloģiju komponenšu ražošanas jomā) komersantiem – 30 ha.

2) piesaistītas publisko atbalstu papildinošās privātās investīcijas – 40 000 000 euro.

**Nacionālie rādītāji:**

1) vismaz viens no nomniekiem izbūvētajā teritorijā ir uzsācis atjaunojamo energoresursu ražotnes (bāzes, torņi, naceles, lāpstiņas) būvniecību jūras vēju un sauszemes vēju tehnoloģiju komersantiem;

2) 2. punktā minētā rezultāta rādītāja plānotajām privātajam investīcijām 10 procentu apmērā (4 milj. euro) jau ir faktiski jābūt ieguldītām jūras vēju un sauszemes vēju tehnoloģiju komersantu ražotnes būvniecībā (līdz 2029.gada 31.decembrim).

1. **Veicamā darba pamatojums**

Šobrīd ir izstrādāts infrastruktūras plānojums ~90ha Kundziņsalas Ziemeļu daļas teritorijas attīstībai, izanalizējot vairākus iespējamos attīstības/teritorijas izmantošanas scenārijus priekš jūras vēja turbīnu lāpstu (blades), gondolu (nacelles) un torņu (towers) ražošanas.

Papildus, RBP ir saņēmusi sākotnējo ietekmes uz vidi novērtējumu (SIVN) RBP realizējamajām aktivitātēm (definētas šī darba uzdevuma 2.punktā).

Lai piesaistītu potenciālos teritorijas attīstītājus, nepieciešams izstrādāt SIVN iesniegumu visai Projekta ietvaros attīstāmajai teritorijai, lai iesniegtu Valsts vides dienestam (VVD) izvērtēšanai atbilstoši Ministru kabineta 2014. gada 3. jūnija noteikumiem Nr. 253 “Noteikumi par ietekmes uz vidi novērtējuma procedūru”, ar mērķi saņemt VVD atzinumu par paredzētajām darbībām attīstāmajā teritorijā un informēt patenciālos teritorijas attīstītājus, vai un kādām plānotajām darbībām ir nepieciešams veikt pilnu IVN procedūru, nosakot konkrētus robežlielumus un nosacījumus, kuru ievērošanas gadījumā IVN procedūra nav jāveic.

1. **Veicamā darba apraksts**

SIVN iesnieguma sagatavošana (SIVN iesnieguma veidlapa pievienota darba uzdevuma pielikumā Nr.1) un iesniegšana sistēmā “TULPE” VVD ražošanas objektu izveidei Kundziņsalas Ziemeļu daļā (skat. attēlu Nr.2.), kas paredzēti atkrastes vēja elektrostaciju galveno komponenšu (vēja turbīnu torņi, turbīnu lāpstiņas, gondolas) ražošanai un/vai montāžai.

Informācija SIVN iesnieguma aizpildīšanai pieejama:

* 1. 28.12.2024. VVD izsniegtajā lēmumā “Paredzētās darbības ietekmes sākotnējais izvērtējums Nr.AP24SI0405” (darba uzdevuma pielikums Nr.2);
  2. Colliers izstrādātajā infrastruktūras plānojumā ~90ha Kundziņsalas Ziemeļu daļas teritorijas attīstībai (darba uzdevuma pielikums Nr.3), kā ietvaros analizēti vairāki iespējamie attīstības/teritorijas izmantošanas scenāriji jūras vēja turbīnu lāpstu (blades), gondolu (nacelles) un torņu (towers) ražošanai.
  3. Citu nepieciešamo informāciju SIVN iesnieguma aizpildīšanai izsniegs pasūtītājs līguma izpildes laikā.

1. **Sadarbība ar VVD**
   1. Sagatavot iesniegumu un visu nepieciešamo dokumentāciju VVD izvērtēšanai.
   2. Piedalīties iespējamajās konsultācijās ar VVD vai citām institūcijām.
   3. Nodrošināt operatīvu informācijas apmaiņu un dokumentu precizēšanu pēc VVD pieprasījuma.
2. **Rezultāts**

Izstrādāts un VVD iesniegts SIVN ziņojums un saņemts:

* 1. VVD lēmums par paredzētās darbības ietekmes sākotnējo izvērtējumu ar noteiktiem robežlielumiem, kas jāievēro, lai IVN procedūra nav jāveic;
  2. Vai VVD lēmums par IVN procedūras piemērošanu.

1. **Termiņi**

SIVN iesnieguma sagatavošana un iesniegšana VVD sistēmā “TULPE” 2 nedēļu laikā no līguma noslēgšanas.

Konsultāciju nodrošināšana līdz VVD lēmuma saņemšanai.

Pielikumi:

* 1. SIVN iesnieguma veidlapa;
  2. 28.12.2024. VVD lēmums “Paredzētās darbības ietekmes sākotnējais izvērtējums Nr.AP24SI0405”;
  3. Colliers izstrādātais infrastruktūras plānojums ~90ha Kundziņsalas Ziemeļu daļas teritorijas attīstībai.